**Ministru kabineta noteikumu “Koncesijas procedūras paziņojumi un to sagatavošanas kārtība”** **projekta sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Eiropas Parlamenta un Padomes 2014.gada 26.februāra Direktīva 2014/23/ES par koncesijas līgumu slēgšanas tiesību piešķiršanu (turpmāk – Direktīva 2014/23/ES).[Publiskās un privātās partnerības likuma](https://likumi.lv/ta/id/194597-publiskas-un-privatas-partneribas-likums) (turpmāk – Likums) [20.panta](https://likumi.lv/ta/id/194597-publiskas-un-privatas-partneribas-likums#p20) pirmā daļa (pēc likumprojekta “Grozījumi Publiskās un privātās partnerības likumā” (reģ. Nr.841/Lp12) spēkā stāšanās). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | [Likuma](https://likumi.lv/ta/id/194597-publiskas-un-privatas-partneribas-likums) [20.panta](https://likumi.lv/ta/id/194597-publiskas-un-privatas-partneribas-likums#p20) pirmā daļa paredz, ka Ministru kabinets nosaka likuma 38.pantā, 53.panta pirmajā un otrajā daļā, 53.1 pantā un 63.panta septītajā daļā minēto paziņojumu saturu un sagatavošanas kārtību. Vienlaikus Likuma Pārejas noteikumu 29.punkts nosaka, ka Ministru kabinets līdz 2017.gada 1.aprīlim izdod jaunus Likuma 20.panta pirmajā daļā minētos noteikumus, līdz ar to aizstājot Ministru kabineta 2010.gada 28.septembra noteikumus Nr.904 “Noteikumi par koncesijas procedūras paziņojumu saturu, to iesniegšanas kārtību un paziņojumu veidlapu paraugiem”. Šāds regulējums nepieciešamas, jo [Likums](https://likumi.lv/ta/id/194597-publiskas-un-privatas-partneribas-likums) precizē paziņojumu veidlapas, kā arī papildina ar jaunām veidlapām, kas publicējamas attiecībā uz sociālajiem un citiem īpašiem pakalpojumiem, veidlapu, kas publicējama, ja tiek veiktas izmaiņas vai papildināta informācija koncesijas procedūras dokumentos, un veidlapu, kas publicējama par koncesijas līguma grozījumiem.Paziņojumu formas (veidlapas) tiek izstrādātas, gan ņemot vērā informāciju, ko nosaka Eiropas Komisijas 2015.gada 11.novembra Īstenošanas regula (ES) Nr.2015/1986, ar ko izveido standarta veidlapas paziņojumu publicēšanai publisko iepirkumu jomā un atceļ Īstenošanas regulu (ES) Nr.842/2011, gan ņemot vērā [Likuma](https://likumi.lv/ta/id/194597-publiskas-un-privatas-partneribas-likums) regulējumu un tajā lietoto terminoloģiju. |
| 3. | Projekta izstrādē iesaistītās institūcijas | Finanšu ministrija un Iepirkumu uzraudzības birojs. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Publiskie partneri Likuma izpratnē. To aptuvenais skaits nav zināms (atbilstoši Iepirkumu uzraudzības biroja uzturētajā publikāciju vadības sistēmā esošajai informācijai līdz 2016.gada 31.decembrim Latvijā ir reģistrēti 2037 pasūtītāji un 241 sabiedrisko pakalpojumu sniedzējs).Pretendenti Likuma izpratnē. Kopējo skaitu noteikt nav iespējams, kā pretendenti var būt gan fiziskas, gan juridiskas personas, tajā skaitā personas no ārvalstīm. |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības mērķgrupām projekta tiesiskais regulējums nemaina tiesības un pienākumus, bet mazinās administratīvo slogu attiecībā uz veicamajām darbībām, jo paziņojumi būs sagatavojami un iesniedzami elektroniski. |
| 3. | Administratīvo izmaksu monetārs novērtējums | Projekts šo jomu neskar.  |
| 4. | Cita informācija | Nav.  |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Paziņojuma formas (veidlapas) paraugu nosaka Eiropas Komisijas 2015.gada 11.novembra Īstenošanas regula (ES) Nr.2015/1986, ar ko izveido standarta veidlapas paziņojumu publicēšanai publisko iepirkumu jomā un atceļ Īstenošanas regulu (ES) Nr.842/2011 (turpmāk – Regula). |
| 2. | Citas starptautiskās saistības | Nav  |
| 3. | Cita informācija | Vienlaikus Regulas normas tiek ieviestas ar atsevišķiem Ministru kabineta noteikumiem, kas izdoti uz Publisko iepirkumu likuma, Sabiedrisko pakalpojumu sniedzēju iepirkuma likuma, kā arī Aizsardzības un drošības jomas iepirkumu likuma pamata. |

|  |
| --- |
| **1. tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Eiropas Komisijas 2015.gada 11.novembra Īstenošanas regula (ES) Nr.2015/1986, ar ko izveido standarta veidlapas paziņojumu publicēšanai publisko iepirkumu jomā un atceļ Īstenošanas regulu (ES) Nr.842/2011. |
| A | B | C | D |
| Regulas 1.pants | Ieviest ar atsevišķiem Ministru kabineta noteikumiem, kas izdoti uz Publisko iepirkumu likuma pamata. |  |  |
| Regulas 2.pants | Ieviest ar atsevišķiem Ministru kabineta noteikumiem, kas izdoti uz Sabiedrisko pakalpojumu sniedzēju iepirkumu likuma pamata. |  |  |
| Regulas 3.pants | Ieviests ar Aizsardzības un drošības jomas iepirkumu likumu. |  |  |
| Regulas 4.pants | Tiks ieviests ar Likumu un noteikumiem “Koncesijas procedūras paziņojumi un to sagatavošanas kārtība” (turpmāk – Noteikumi) | Pārņemts pilnībā, ņemot vērā [Likum](https://likumi.lv/ta/id/194597-publiskas-un-privatas-partneribas-likums)ā lietoto terminoloģiju. | Noteikumi stingrākas prasības neparedz. |
| Regulas 5.pants | Nav jāpārņem.  |  |  |
| Regulas 6.pants | Ieviests ar Publisko iepirkumu likumu. |  |  |
| Regulas 7.pants | Ieviests ar Noteikumu 1.-7.pielikumu, kā arī ar atsevišķiem Ministru kabineta noteikumiem, kas izdoti uz Sabiedrisko pakalpojumu sniedzēju iepirkumu likuma, Aizsardzības un drošības jomas iepirkumu likuma pamata. |  |  |
| Regulas 1.pielikums | Ieviest ar atsevišķiem Ministru kabineta noteikumiem, kas izdoti uz Publisko iepirkumu likuma pamata. |  |  |
| Regulas 2.pielikums | Ieviest ar atsevišķiem Ministru kabineta noteikumiem, kas izdoti uz Publisko iepirkumu likuma pamata. |  |  |
| Regulas 3.pielikums | Ieviest ar atsevišķiem Ministru kabineta noteikumiem, kas izdoti uz Publisko iepirkumu likuma pamata. |  |  |
| Regulas 4.pielikums | Ieviest ar atsevišķiem Ministru kabineta noteikumiem, kas izdoti uz Sabiedrisko pakalpojumu sniedzēju iepirkumu likuma pamata. |  |  |
| Regulas 5.pielikums | Ieviest ar atsevišķiem Ministru kabineta noteikumiem, kas izdoti uz Sabiedrisko pakalpojumu sniedzēju iepirkumu likuma pamata. |  |  |
| Regulas 6.pielikums | Ieviest ar atsevišķiem Ministru kabineta noteikumiem, kas izdoti uz Sabiedrisko pakalpojumu sniedzēju iepirkumu likuma pamata. |  |  |
| Regulas 7.pielikums | Ieviest ar atsevišķiem Ministru kabineta noteikumiem, kas izdoti uz Sabiedrisko pakalpojumu sniedzēju iepirkumu likuma pamata. |  |  |
| Regulas 8.pielikums | Pielikums nav pārņemts, jo saskaņā ar Publisko iepirkumu likumu iepriekšējos informatīvos paziņojumus plānots publicēt Iepirkumu uzraudzības biroja tīmekļa vietnē un Eiropas Savienības Oficiālajā Vēstnesī, nevis pircēja profilā. |  |  |
| Regulas 9.pielikums | Ieviest ar atsevišķiem Ministru kabineta noteikumiem, kas izdoti uz Publisko iepirkumu likuma pamata, kā arī ar atsevišķiem Ministru kabineta noteikumiem, kas izdoti uz Sabiedrisko pakalpojumu sniedzēju iepirkumu likuma pamata. |  |  |
| Regulas 10.pielikums | Ieviest ar atsevišķiem Ministru kabineta noteikumiem, kas izdoti uz Publisko iepirkumu likuma pamata, kā arī ar atsevišķiem Ministru kabineta noteikumiem, kas izdoti uz Sabiedrisko pakalpojumu sniedzēju iepirkumu likuma pamata. |  |  |
| Regulas 11.pielikums | Noteikumu 3.pielikums | Pielikums pārņemts pilnībā, ņemot vērā [Likum](https://likumi.lv/ta/id/194597-publiskas-un-privatas-partneribas-likums)ā lietoto terminoloģiju. | Noteikumu projekts stingrākas prasības neparedz. |
| Regulas 12.pielikums | Noteikumu 5.pielikums | Pielikums pārņemts pilnībā, ņemot vērā [Likum](https://likumi.lv/ta/id/194597-publiskas-un-privatas-partneribas-likums)ā lietoto terminoloģiju. | Noteikumu projekts stingrākas prasības neparedz. |
| Regulas 13.pielikums | Ieviests ar Aizsardzības un drošības jomas iepirkumu likumu. |  |  |
| Regulas 14.pielikums | Ieviests ar Aizsardzības un drošības jomas iepirkumu likumu. |  |  |
| Regulas 15.pielikums | Ieviests ar Aizsardzības un drošības jomas iepirkumu likumu. |  |  |
| Regulas 16.pielikums | Ieviests ar Aizsardzības un drošības jomas iepirkumu likumu. |  |  |
| Regulas 17.pielikums | Noteikumu 4.pielikums | Pielikums pārņemts pilnībā, ņemot vērā [Likum](https://likumi.lv/ta/id/194597-publiskas-un-privatas-partneribas-likums)ā lietoto terminoloģiju. | Noteikumu projekts stingrākas prasības neparedz. |
| Regulas 18.pielikums | Ieviest ar atsevišķiem Ministru kabineta noteikumiem, kas izdoti uz Publisko iepirkumu likuma pamata. |  |  |
| Regulas 19.pielikums | Ieviest ar atsevišķiem Ministru kabineta noteikumiem, kas izdoti uz Sabiedrisko pakalpojumu sniedzēju iepirkumu likuma pamata. |  |  |
| Regulas 20.pielikums | Noteikumu 6. un 7.pielikums | Pielikums pārņemts pilnībā, ņemot vērā [Likum](https://likumi.lv/ta/id/194597-publiskas-un-privatas-partneribas-likums)ā lietoto terminoloģiju. | Noteikumu projekts stingrākas prasības neparedz. |
| Regulas 21.pielikums | Noteikumu 1.pielikums | Pielikums pārņemts pilnībā, ņemot vērā [Likum](https://likumi.lv/ta/id/194597-publiskas-un-privatas-partneribas-likums)ā lietoto terminoloģiju. | Noteikumu projekts stingrākas prasības neparedz. |
| Regulas 22.pielikums | Noteikumu 2.pielikums | Pielikums pārņemts pilnībā, ņemot vērā [Likum](https://likumi.lv/ta/id/194597-publiskas-un-privatas-partneribas-likums)ā lietoto terminoloģiju. | Noteikumu projekts stingrākas prasības neparedz. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?Kādēļ? | Regulas pārņemšana nacionālajā normatīvajā aktā nav obligāti nepieciešama. Tomēr, ņemot vērā, ka Likums paredz koncesijas procedūru un sociālo un citu īpašo pakalpojumu iepirkumu izsludināšanu, ir nepieciešams noteikt vienotas formas paziņojumu izsludināšanai. Tāpat jāņem vērā, ka Likumā lietota atšķirīga terminoloģija nekā Regulā, *kā arī atsevišķas Direktīvā 2014/23/ES un Regulas veidlapās paredzētās iespējas nav ieviestas,* līdz ar to Regulas formu lietošana pasūtītājiem būtu apgrūtinoša.  |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar.  |
| Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Finanšu ministrijas tīmekļa vietnes sadaļā “Sabiedrības līdzdalība” ir ievietota uzziņa par projektu.Projekts pēc tā izsludināšanas Valsts sekretāru sanāksmē būs publiski pieejams Ministru kabineta tīmekļa vietnes sadaļā Tiesību aktu projekti. |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Finanšu ministrija un Iepirkumu uzraudzības birojs. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekta īstenošana tiks veikta esošo cilvēkresursu ietvaros. Saistībā ar noteikumu projekta izpildi nebūs nepieciešams veidot jaunas institūcijas vai likvidēt vai reorganizēt esošās. |
| 3. | Cita informācija | Nav.  |

Anotācijas III, IV sadaļa, V sadaļas 2.tabula – projekts šīs jomas neskar.

Finanšu ministre Dana Reizniece-Ozola

Finanšu ministrijas valsts sekretāre Baiba Bāne

Sīmane, 67326704

sintija.simane@iub.gov.lv